མཁར་ཤུལ་འདིའི་ཤར་ལྷོའི་ངོས་ཀྱི་ནང་ཕྱོགས་སུ་རྟ་དཀར་མཆོད་རྟེན་ཟེར་བ་ཞིག་ཡོད་ཅིང་།དེ་ནི་གྲུབ་ཐོབ་ཆེན་པོ་རིག་འཛིན་ཀུ་མ་ར་ཤྲཱིའི་སྤྱི་ལོ་༣༤༤༤༡༣ལོབཅིབས་རྟའི་རྗེས་དྲན་དུ་བཞེངས་པ་ཞིག་ཡིན་འདུགརིག་འཛིན་ཀུ་མ་ར་ཤྲཱི་ནི་རྒྱ་བརྒྱུད་ནང་བསྟན་ལོ་རྒྱུས་སྟེང་གི་ལོ་ཙཱ་བ་ཆེན་པོ་ཞིག་སྟེ།འཁྲུངས་ཡུལ་རྒྱ་གར་ཡིན་ཞིང་།ལི་ཡུལ་ཆིག་ཚི་ནས་མཚར་ལོངས་བྱུང་བ་དང་།ཆུང་དུས་ནས་རབ་ཏུ་བྱུང་ཞིང་ནང་ཆོས་ལ་སྦྱངས།ཆིན་སྔོན་མའི་སྐབས་སུ་ལེང་ཅུར་ཕེབས་ཏེ་ལོ་བཅུ་བདུན་ལ་བཞུགས་རྗེས།ཆིན་རྗེས་མའི་ལོ་གསུམ་པར་ཁྲང་ཨན་དུ་གདན་དྲངས་ཏེ་ནང་ཆོས་པོད་བདུན་ཅུ་དོན་བཞི་དང་བམ་པོ་སུམ་བརྒྱ་བརྒྱད་ཅུ་ལྷག་བསྒྱུར།རྡོ་རྗེ་གཅོད་པ་དང་འོད་དཔག་མེད་ཀྱི་མདོ་བརྒྱད་སྟོང་བསོགས་བསྒྱུར་ཏེ་རྒྱ་ནག་གི་རྩོམ་རིག་ལོ་རྒྱུས་སྟེང་གོ་གནས་མཐོན་པོ་ཟིན་ཡོད་ཅིང་།རྒྱ་ནག་གི་ཚིག་ལྷུག་ལ་ཡང་ཤན་ཤུགས་ཆེན་པོ་ཐེབས་ཡོད།ཁོང་གིས་སློབ་དཔོན་ཀླུ་སྒྲུབ་སོགས་ཀྱིས་མཛད་པའི་དབུ་མའི་སྐོར་སོགས་ཐེག་ཆེན་གྱི་སྡེ་སྣོད་མང་བོ་རྒྱ་ཡིག་ཏུ་བསྒྱུར་ཏེ་རྒྱ་བརྒྱུད་ནང་བསྟན་ཁྲོད་ཐེག་ཆེན་གྱི་ལྟ་གྲུབ་དར་ཁྱབ་ཏུ་བཏང་ཞིང་།རྗེས་སུ་རྟེན་དེ་ཉིད་ལ་རིག་པ་རྟུལ་ཞུགས་ཀྱི་སྤྱོད་པ་བསྐྱངས་པར་གྲགས།